Bar-Ilan universiteti

Bar-Ilan universiteti (BIU) — Isroilning Ramat Gan shahri Tel-Aviv tumanidagi davlat tadqiqot universiteti. 1955-yilda tashkil etilgan Bar-Ilan universiteti Isroilning ikkinchi yirik ilmiy muassasasi hisoblanadi. Universitetda 20 mingga yaqin talaba va 1350 nafar professor va oʻqituvchilar ishlaydi.

Bar-Ilan universitetining vazifasi yahudiy anʼanalarini zamonaviy texnologiyalar bilan uygʻunlashtirish hisoblanadi.Shuning uchun universitet akademik taʼlim berish bilan birga barcha talabalarga yahudiy tarixi va anʼanalarini oʻrgatishga intiladi".

Tarixi 

Bar-Ilan universiteti 1950-yilda Atlantada boʻlib oʻtgan Mizrahi tashkilotining yigʻilishida tashkil etilgan. Amerikalik pravoslav ravvin va oʻqituvchi, 1955-yildan 1957-yilgacha universitet prezidenti boʻlgan professor Pinkhos Churgin Bar-Ilan universitetiga asos solgan. Pinkhos Churgindan keyin 1957-yildan 1967-yilgacha Joseph H. Lookstein universitet prezidenti boʻlgan. Bar-Ilan universiteti 1955-yilda ochilganida „The New York Times“ jurnali tomonidan „Isroil Respublikasi va Amerika oʻrtasidagi madaniy aloqa sifatida“ tasvirlangan edi. Keyingi prezidentlar Max Jammer (1967—1977), Emanuel Rackman (1977—1986), Michael Albeck (1986—1989), Ernest Krausz (1989), Zvi Arad (1989—1992) va Shlomo Eckstein (1992—1996) edi.

Universitet diniy sionistlar yetakchisi, uning tashkil etilishiga ilhom baxsh etgan ravvin Meir Bar-Ilan (aslida Meir Berlin) sharafiga nomlangan. Garchi Meir Bar-Ilan Berlindagi pravoslav seminariyalarida taʼlim olgan boʻlsa-da, u dunyoviy akademik tadqiqotlar va diniy Tavrotni oʻrganish boʻyicha ikki tomonlama oʻquv dasturini taʼminlaydigan muassasaga ehtiyoj borligiga ishongan.

BIU talabalari yahudiy va yahudiy boʻlmagan talabalarga boʻlinadi.

Universitetda bitiruvchi talabalardan yahudiyshunoslik boʻyicha kamida oʻnta kursni oʻrganish talab qilinadi.

Yitzhak Rabinning qotili Yigal Amir Bar-Ilan universitetida huquq va informatika fakulteti talabasi boʻlgan.Uning qilmishi tufayli Bar-Ilan universiteti „universitet siyosiy ekstremizm oʻchogʻiga aylangan“ degan ayblovga duchor boʻlgan. 1995-yilgi suiqasddan keyin universitet amalga oshirgan tadbirlardan biri chap qanot va oʻng qanot talabalar oʻrtasidagi muloqotni ragʻbatlantirish va yaxshilash edi.

Universitet prezidenti Moshe Kaveh (1996—2013) davrida Bar-Ilan universiteti kampusining shimoliy tomoniga yangi binolar qoʻshilib, hududi kengaytirildi. Yangi fan dasturlari, jumladan, multidisipliner miya tadqiqot markazi va nanotexnologiyalar markazi joriy etildi. Universitet arxeologiya sohasini rivojlantirishni oʻzining ustuvor yoʻnalishlaridan biri deb biladi.Bu yoʻldagi qadamlarga Tell es-Safi — Gath arxeologik qazilmalari va yaqinda ochilgan Bar-Ilan universiteti — Weizmann fan instituti arxeologiya qazishmalari kabi qoʻshma dasturlarni misol qilishimiz mumkin.

2008-yilda Bar-Ilan universitetining yuridik fakulteti bitiruvchilari Isroildagi advokatlik imtihonlarida eng yuqori ball toʻplashgan.Bu voqea turli gazeta va jurnallarning ilk sahifasidan oʻrin egallagan. Daniel Hershkowitz 2013-yildan 2017-yilgacha universitet prezidenti boʻlgan.

Arie Zaban 2017-yilda universitet prezidenti boʻldi.

Akademiklar 
Bar-Ilan universitetida toʻqqizta fakultet mavjud: aniq fanlar, hayot haqidagi fan, ijtimoiy fanlar, taʼlim, gumanitar fanlar, yahudiy tadqiqotlari, tibbiyot, muhandislik va huquq. Shuningdek, fanlararo tadqiqotlar boʻlimi ham mavjud. Bakalavriat darajasida barcha talabalardan yahudiy fanlari boʻyicha oʻnta kurs talab qilinadi.

Bar-Ilan universiteti bir nechta maxsus dasturlarni taklif etadi. Jumladan, xalqaro bakalavriat dasturi.Bu dastur toʻliq ingliz tilida oʻqitiladi va Isroil davlatida toʻliq ingliz tilida oʻqitiladigan toʻliq bakalavriat dasturini taklif qiluvchi birinchi universitet dasturi hisoblanadi. Hozirgi vaqtda bakalavr talabalari ijtimoiy fanlar boʻyicha biror trekni tanlashlari mumkin. Universitetda talabalar iqtisod, siyosat va sotsiologiya boʻyicha makro trekni, kriminologiya, psixologiya va sotsiologiya, boʻyicha mikro trekni yoki aloqa boʻyicha mutaxassisligi. ingliz adabiyoti va siyosatshunoslik boʻyicha kichik dasturlardan birini tanlashlari mumkin.

Bundan tashqari, Bar-Ilan universiteti Isroil kollejlariga yangi immigrantlarni tayyorlaydigan tayyorgarlik dasturini taklif qiladi. Universitet shuningdek, „Tochnit Torah Im Derech Eretz“ deb nomlangan bir yillik chet el dasturini olib boradi. Bu dastur ertalab anʼanaviy kollel Tavrot tadqiqotlarini (erkaklar va ayollar uchun alohida), tushdan keyin umumiy universitet tadqiqotlarini va yahudiy tarixi darslarini birlashtiradi. Universitet oʻqish dasturlarida roʻyxatdan oʻtgan koʻplab amerikalik talabalar yahudiylarni oʻrganish talablarini bajarish uchun ushbu yahudiy tarixi darslarini oladilar.

Bar-Ilan universiteti nevrologiyaga yoʻnaltirilgan Gonda koʻp tarmoqli miya tadqiqot markazi kabi bir nechta tadqiqot institutlariga ega.

Mukofotlar va eʼtirof 
Bar Ilan Responsa loyihasi 2007-yilda Isroil mukofoti bilan taqdirlangan. Universitetning Injil loyihasi byudjetni doimiy ravishda qisqartirish tufayli yoʻq boʻlib ketish xavfi ostida qolmoqda.

Biznes maktabi sifatida Bar-Ilan 2010-yil QS Global 200 Biznes maktablari reytingida Afrika va Yaqin Sharqdagi biznes maktablar ichida toʻrtinchi oʻrinni egallagan.

Taniqli bitiruvchilar 

 Zvi Arad (1942—2018) — matematik, Bar-Ilan universiteti prezidenti vazifasini bajaruvchi Netanya akademik kolleji prezidenti.
 Ami Ayalon — Shin Betning sobiq rahbari va Isroil Mehnat partiyasida Knesset aʼzosi.
 Michael Ben-Ari — isroillik siyosatchi va ilgari Isroil Milliy ittifoq partiyasida Knesset aʼzosi boʻlgan.
 Kotel Da-Don — Zagrebdagi Bet Israel jamoasining xorvat pravoslav ravvini.
 Avi Dichter — sobiq ichki mudofaa vaziri. Shin Betning sobiq direktori.
 Yuval Diskin — Isroil Ichki xavfsizlik xizmati Shin Betning 12-direktori.
 Esther Farbstein — Holocaust olimi
 Tzipi Hotovely — Isroil diplomati va sobiq siyosatchisi, Isroilning Buyuk Britaniyadagi hozirgi elchisi. Ilgari tashqi ishlar vaziri oʻrinbosari, aholi punktlari vaziri va Likud partiyasida Knesset aʼzosi boʻlgan.
 Gila Gamliel — Likud partiyasining isroillik siyosatchisi. Ilgari ijtimoiy tenglik vaziri va atrof-muhitni muhofaza qilish vaziri boʻlgan.
 Anat Guetta — 2018-yildan beri Israel Securities Authority (Isroil Qimmatli qogʻozlar boshqarmasi) (ISA) raisi.
 Michael Harris — 2012-yil aprel oyida "Maariv nashri tomonidan „Dunyoning 10 ta turli sohalarida eng muvaffaqiyatli isroilliklarning 10 nafari“ sifatida akademiklar sohasidagi eng yaxshi isroillik deb topildi.
 Joseph Klafter — kimyoviy fizika professori, Tel-Aviv universitetining sakkizinchi prezidenti.
 Joshua Kulp — Talmud olimi
 Norman Lebrecht (1948-yilda tugʻilgan) — musiqa va madaniyat masalalari boʻyicha britaniyalik sharhlovchi va yozuvchi.
 Tzipi Livni — isroillik huquqshunos va siyosatchi, 2009-yildan 2012-yilgacha muxolifat yetakchisi boʻlgan. Ilgari Adliya vaziri boʻlib ishlagan
 Gadeer Mreeh (1984-yilda tugʻilgan) — Knessetga aʼzo boʻlgan darziylardan boʻlgan birinchi ayol.
 Orit Peleg — Kolorado universiteti biofizika professori
 Avi Weinroth' — advokat, Isroildagi korporatsiyalar va davlat kompaniyalari vakili.

Galereya

Yana qarang 
 Isroildagi universitetlar ro'yxati
 Ashkelon akademik kolleji
 Kinneret kolleji

Manbalar

Havolalar 
 
 BIU History
 Bar-Ilan University — Study Programs for Olim/Foreign Students
 Bar Ilan details in WHED (World Higher Education Database) Website (IAU-001455)
 Bar-Ilan responsa website
 Bar-Ilan Faculty of Medicine 
 Bar-Ilan Institute of Nanotechnology and Advanced Materials (BINA) 
 Bar-Ilan Faculty of Law 
 Bar-Ilan Students Union
 Amigos Latinoamericanos de la Universidad de Bar Ilan
Universitetlar